Publication: Magyar Közlöny
Issue: MK-2010-51 (Year: 2010, Number: 51)
Era: contemporary
Section: A Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 28/C. § (5) bekezdés
Paragraph Index: 1203

(1) bekezdésében foglaltaknak, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. A népszavazásra bocsátott kérdésnek egyrészt a választópolgár, másrészt a jogalkotó számára egyértelmûnek kell lennie. A választópolgári egyértelmûség követelménye szerint a népszavazásra feltett kérdésnek egyértelmûen eldönthetõnek kell lennie, arra a választópolgárnak igennel vagy nemmel kell tudnia válaszolni. Ebbõl következõen a túl bonyolult, érthetetlen, értelmezhetetlen, félreérthetõ vagy félrevezetõ kérdés nem tekinthetõ egyértelmûnek. Nem egyértelmû a kérdés, mivel abból nem állapítható meg, hogy beadványozó mit ért a „közvetlen lehetõség nyíljon a közvetlen / tehát képviselõk nélküli / demokrácia gyakorlására” kifejezés alatt. Sem a jogalkotó, sem a választópolgár számára nem lenne egyértelmû, hogy egy eredményes népszavazást köve tõen pontosan milyen módon (pl. népszavazás útján) gyakorolnák a választópolgárok a kezdeményezésben megfogalmazott jogosultságukat. A fent leírtak alapján a testület az Nsztv. 10. § b) és c) pontja alapján, mivel a kérdésben nem lehet országos népszavazást tartani és a kérdés megfogalmazása nem felel meg a tör vény ben foglalt követelményeknek, az aláírásgyûjtõ ív mintapéldánya hitelesítésének megtagadásáról döntött. II. A határozat az Alkotmány 28/C. § (5) bekezdés c) pontján, az Nsztv 2. §-án, 10. § b) és c) pontjain és 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/cb69e147e046b5b916f8aa263ae63efd35c783ac/dokumentumok/74036d370c668a7769e5b2acda98443dfb180d48/letoltes